EKL Hämeen piiri, tiedote 5/2023 1.8.2023

**Yhdistysten puheenjohtajat ja sihteerit: huolehtikaa siitä, että kaikki yhdistyksenne jäsenet saavat nämä tiedot**

**Jussi Raittisen 80-vuotisjuhlakonsertti Hämeenlinnan Verkatehtaalla la 23.9 klo 16.**

Juhlakonsertin pääesiintyjä on nykyinen ***Jussi & the Boys***. Lavalla vierailee myös yhtyeen jäseniä vuosien varrelta ja lisäksi yllätysesiintyjä.

Piiri on varannut konserttiin lippuja 100 kpl. Yksi lippu maksaa 30 euroa. Toimikaa näin:

* Yhdistys tiedottaa konsertista, kerää lähtijöiden määrän ja ilmoittaa sen Ullalle 23.8 mennessä. Lipun voi varata myös yhdistykseen kuulumaton.
* Yhdistys kerää pääsylippurahat ja tilittää ne elokuun loppuun mennessä piirille.
* Piirin tili: FI69 4260 0010 1568 07, viite 8756.

**Vanhusneuvostopäivät Rajaniemessä 11.–13.10**

Ilmoittautukaa hyvissä ajoin, että mahdutte mukaan. Tiedot liiton koulutussivuilla.

**Piirin järjestöpäivät 23.-25.10 Rajaniemessä**

Päivillä laaditaan toimintasuunnitelma seuraavalle vuodelle ja järjestetään koulutusta erikseen isommille ja pienille yhdistyksille. lltaohjelmaa ei unohdeta. Paikkoja on varattu 50, joten ottakaa tämä asia esille heti syksyn toiminnan alkaessa. Osallistujien määrä on ilmoitettava 22.9 mennessä piirin sähköpostiin eklhame50@gmail.com

**Piirin syyskokous Heinolassa 27.11**. Edustajat, merkatkaa kalentereihinne. Forssa järjestää yhteiskuljetuksen läntisestä Hämeestä keskisen Hämeen kautta perille.

**EKL:n jäsenristeily 28.–30.11**. Ilmoittautuminen itse, ohjeet lehdessä tai liiton sivuilla.

**Syyskauden kilpailut ja pippalot**

Ilmoittakaa hyvissä ajoin tulevat piirin kilpailut ja pirskeet sekä muut tapahtumat. Kerään niitä mielellään samaan tiedotteeseen. Tiedot minulle ja Paulille.

\*\*\*\*

**Kanta-Hämeen yhdistykset**: Edunvalvontapäivä 15.9 Riihimäellä. Ohjelmaa valmistellaan ja päivästä tiedotetaan yhdistyksille elokuun aikana. Syksyn ja loppuvuoden aikana järjestetään kolme muuta edunvalvontapäivää Kanta-Hämeen alueella. Myös näistä tiedotetaan myöhemmin.

Tiedottaja (eklriksu@gmail.com)